
Ministru kabineta sēdes protokollēmums

Informatīvais ziņojums "Informatīvais ziņojums “Par absolventu monitoringa sistēmas izveidi profesionālajā izglītībā”"

· 1. Pieņemt zināšanai iesniegto informatīvo ziņojumu.
· 2. Par absolventu monitoringa sistēmas darbību atbildīgās institūcijas ir Izglītības un zinātnes ministrija un Ekonomikas ministrija (Centrālā statistikas pārvalde).
· 3. Jautājums par nepieciešamā finansējuma piešķiršanu 2023. un turpmākajiem gadiem Ekonomikas ministrijai (Centrālajai statistikas pārvaldei) augstākās izglītības un profesionālās izglītības absolventu monitoringa datu apstrādei ir skatāms Ministru kabinetā likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām.
· 4. Izglītības un zinātnes ministrijai līdz 2022. gada 30. jūnijam sagatavot un iesniegt izskatīšanai Ministru kabinetā grozījumus Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”, nosakot profesionālās izglītības absolventu monitoringa datu uzkrāšanas, sagatavošanas un publicēšanas kārtību. 
· 5. Izglītības un zinātnes ministrijai līdz 2022. gada 30. jūnijam, un turpmāk ik gadu, nodrošināt datu publicēšanu par profesionālās izglītības absolventu turpmākajām gaitām Valsts izglītības informācijas sistēmas publiskajā portālā un Latvijas atvērto datu portālā.

